Götzis

**Getzis** (hochdütsch Götzis) isch a Marktgmoand mit &nbsp;Iiwohner i dr Kummaberg-Region im Bezirk Fealdkirch z Vorarlberg, Öschtriich. 

## Geografi
Dr Kern vo dr Gmoand Getzis lit im Vorarlberger Rhital uf 448&nbsp;Meter Höhe. Dr tüfschte Punkt vo dr Gmoand lit uf 410&nbsp;m i dr Talsohla und dr högscht uf 1.645&nbsp;m uf dr Hoha Kugl. Vo dr ganza Fläche sind im Johr 1996 33,4 % Landwirtschaftsfläch, 44,6 % Wald, 0,4 % Alpa, 14,1 % Sidlungsfläche und 7,4 % sunschtige Fläche gsi.

Getzis grenzt a sechs andre Vorarlberger Gmoanda (im Uhrzoagersinn vo Nord noch Wescht): Ems isch di uanzig wo im Bezirk Dorabira lit; alle andra, nämli Fraxra, Kluus, Kobla, Mäder und Alta ligend wia Getzis im Bezirk Fealdkirch.

## Gschicht
Getzis isch im rätischa Reichsurbar s erschtmol as *Cazeses* gnennt wora. Um 1000&nbsp;n.&nbsp;Chr. isch um dia alt Kircha an klenna Dorfkern entstanda. 1375 isch dia Grofschaft Fealdkirch vrkoft wora und Getzis mit deam i dr Bsitz vo dr Habsburger koh. Am 15. Mai 1694 isch Getzis a Marktgmoand wora.

Am 1. Jänner 1801 hot ma Getzis und Alta politisch trennt, und Getzis isch so a uagaständige Gmoand wora. Im Erschta Wealtkriag (1914–1918) hond ebba 800 Mä vo Getzis in Kriag müassa, 152 sind gfalla oder sind i dr Johr druf a dr Folga gstorba. 233 Getzner hond im Zweita Wealtkriag (1939–1945) s Leaba loh.

## Iiwohner
Quella: Statistik Austria: *Bevölkerung seit 1869 für Gemeinden.* STATcube

## Politik
D Gmoandsvertreatig hot 30 Mitglider. Noch dr Wahl 2010 hot d ÖVP 17, dia Grüana 6, d SPÖ 5 und d FPÖ 2 Mandat. 

Bürgermoaschtr isch sit 2014 dr Christian Loacker.

## Kultur und Sacha zum Aluaga

* Alte Pfarrkircha Hl. Ulrich: 1340 baut 
* Neue Pfarrkircha Hl. Ulrich: 1865 baut 
* Filialkircha Hl. Arbogast: s erschtmol 1473 gnennt
* Meschacher Wolfgangskircha
* Eligiuskapealla am Fuaß vo dr Burg Neu-Montfort
* Mariakapealla z Untrgetznerberg
* Mariakapealla z Obrgetznerberg
* Kapealla am Kobl
* Burgruina Neu-Montfort: Däs Wohrzoacha vo Getzis hot ma zwüscha 1311 und 1319 baut. Dia Burg isch bim Appazeallrkriag vom Bund ob dem See bsetzt wora und isch so oane vo weniga Burga, wo vo dr Appazeallr nit zerstört wora isch.
* Sonderbergschlössle: um 1561 vom Chorherr *Dr. Friedrich Sandholzer* baut wora

* Junker-Jonas Schlössle: 1584 vom *Lienhart Jonas von Buch und Udelberg* baut wora, zwüscha 2001 und 2004 hergricht und für Leasiga, Kammrkonzert, Usstelliga und anders gnützt
* Kulturbühna Am Bach: I dera Kulturbühna, wo ma 2000 eröffnat hot, hond bis 600 Lüt Platz. Si würd für Konzert, Theater, Leasiga, Operetta, Vorträg und viil anders gnützt.

## Sport
* Mehrkampf-Meeting Getzis: All Johr isch däs bekannte *Meeting* vo da beschta Zeha- und Siebakämpfer vo dr Wealt im *Möslestadion* z Getzis.
* Ringa: Dr KSV Getzis hot ebba 150 Mitglider und isch oanr vo dr gröschta Vereine z Getzis. S Mitglied Nikola Hartmann hot scho füf Wealt- und Europatitel.
* Rennrodla: Dr RC-Schwab isch oana vo dr erfolgriichschta Rennrodl-Klubs vo Öschtriich uf dr Naturbahn. Vrschidene Europa- und Staatsmoaschtr sind us deam Klub koh.
* Volleyball: Scho 1977 hot ma dr VC Getzis gründet, oaner vo dr älteschta Volleyball-Vereine z Vorarlberg. Ebba 100 Mitglider spilend i dr vrschidena Alters- und Leistungsgruppa.
* Mim *Schwimmbad i dr Riebe* hot Getzis o a öffentlichs Freibad.

## Würtschaft und Infrastruktur
Im Johr 2004 hots z Getzis ebba 450 Firmana mit ebba 3.600 Bschäftigta gia. Dia gröschta und bekannteschta mit Stammsitz z Getzis sind *Mepla-Alfit*, *Sola Messwerkzeuge* und *Huber Tricot*. Wichtig isch o dr *Vorarlberger Würtschaftspark* (VWP) und däs *Betriebsgebiet Hopbach*.

Getzis würd vo mehrna Landesstroßa durchquert, hot an Halbaschluß ad A14 (Rheintal/Walgauautobahn) und an ÖBB-Bahnhof a dr Vorarlbergbahn Richtung Breagaz und Bludaz. Scho sit langem gits an Ortsbus, wo ma im Johr 2008 zum *Ortsbus amKumma* usbaut hot. Hüt vrbindet er mit füf Linia Getzis, Alta und Mäder.

## Bildig
Getzis hot sieba Kindergärta, vier Volksschuala, a Sonderpädagogischs Zentrum und a Musikmittlschual, wo dia gröscht Mittlschual z Vorarlberg isch. Mim BORG Getzis hots o a Allgmoanbildende Höhere Schual im Ort. Sit 1990 gits im Vorarlberger Würtschaftspark a Schual für Sozialbetreuigsbruaf, dia *Kathi-Lampert-Schual*. 

## Dialekt
Dr Dialekt vo Getzis khört zum Bodeseealemannisch.

## Persönlichkeita
* Jakob Jonas *(um 1500–1588), Philolog, Reachtswissaschaftlr, Politiker und Diplomat*
* Johann Josef Mittelberger *(1879-1963), Politiker*
* Franz Ortner *(* 1922), Journalist*
* Elmar Oberhauser *(* 1947), Journalist, ORF-Mitarbeiter*
* Alfried Längle *(* 1951), Arzt, Psycholog, Psychotherapeut*
* Robert Schneider *(* 1961), Schriftstellr*
* Hans Nägele *Journalist*
* Nikola Hartmann-Dünser *(* 1975), Sportlerin*
* Gabi Fleisch *(* 1959), Kabarettistin, Schauspielerin und Kolummnistin*

## Literatur
* *Zeitsprünge. 35 Jahre Mehrkampf-Meeting Götzis*, Zurgams Kommunikationsagentur (Hrsg.), Bucher Verlag, Hohenems 2009, ISBN 978-3-902679-23-9.

## Weblink

* www.goetzis.at

## Uanzlnochwiis